יעקב אבן מלכא

הרב יעקב אבן מלכא (או: בן מלכא, מכונה: מהריב"ם; סביב ה'תמ"הלא ידוע על שנת לידה מדויקת, אך ידוע שזכה לזקנה מופלגת, ולכן יש להניח שנולד סביב ה'תמ"ה. 1685 - ה'תקל"א 1771) היה מדייני פאס, ואב בית הדין תטואן במאה ה-18, רבה של העיר ומקובל. ממחברי השו"ת 'נר מערבי'.

 קורותיו 
נולד בפאס שבמרוקו לאביו רבי יוסף. את תורתו קיבל מרבני העיר פאס ומרבי יהודה בן עטר.מבוא למנחת יהודה (בן עטר) עמוד 41 הערה 85, מהדורת הרב פרופ' מ. עמאר. תחילה שימש כסופר בית הדין, אך עד מהרה נמנה לדיין לא רשמי בפאס עם רבי יעקב אבן צור, רבי שלם אדרעי, רבי סעדיה אפלאלו, ועוד. דייני פאס מתעדים החל משנת ה'תצ"ב, כי רבי יעקב החל להתנהג בצורה שאינה מכבדת את רבי יהודה בן עטר לשיטתם. עוד ייחסו לו חבריו הדיינים נטייה קיצונית לרצון להנהגה ושררה.ראו באתר הספרייה הלאומית. עד שסילקוהו מן הרבנות ומן העיר בכלל.מבוא הרב פרופ' משה עמאר לספר דברי שמואל, עמוד 40. באותה העת נחשב לבר פלוגתא של רבי יעקב אבן צור.החיד"א, שם הגדולים בערכו.

עקב כך, בשנת ה'תצ"ד (1734) נאלץ רבי יעקב לנדוד לעיר תטואן. בשנת ה'תק"ג לערך החל לכהן כדיין שלישי בבית הדין בראשות הרב מנחם עטיאה לצד רבי שלמה אבודרהם. מאוחר יותר, התמנה לאב בית הדין ונמנה עם הדיינים: רבי אפרים מונסונייגו, רבי יהודה אבודרהם, רבי יהודה קורייאט, רבי יהודה הלוי. הרבה להתכתב עם בתי הדין בערים שונות ברחבי מרוקו כמקובל אז באותם הימים. לימים בשנת ה'תצ"ח כשנדד רבי יעקב אבן צור לתטואן בעקבות הרעב השורר בפאס, קיבל מעמד מכובד מצד רבי יעקב אבן מלכא, עד שהיה חותם ראשון בפסקי הדין. יחסי כבוד וידידות נהגו בין השניים.ניתן לראות זאת מהתארים שכותבים השניים זה לזה בפתיחה לכל נידון הלכתי.

כמו כן ידוע שרבי יעקב עסק בתורת הקבלה, וזכה לתואר "המקובל האלהי".כך כינהו תלמידו רבי יעקב בן נאים בשו"ת זרע יעקב. עיינו עוד במלכי רבנן בערכו. כמו כן עסק בכתיבת פיוטים.ראו למשל בכתב יד ספריית בית המדרש ללימודי יהדות, ניו יורק, ניו יורק, ארצות הברית Ms. 4712 דף נ"ה.

נפטר בשנת ה'תקל"א. רבי דוד בן חסין כתב קינה לכבודו בה הוא מציין את מידת היושר והאמת של רבי יעקב מבלי שהיה מתחנף לאיש.תהלה לדוד (חסין) דף ס"ג. כמו כן עד היום קיים בית הכנסת שבנה בעיר, קרוי על שמו.ראו מלכי רבנן בערכו.

לאחר פטירתו החליף אותו סגנו רבי אפרים מונסונייגו בתפקיד אב בית הדין.

 חיבוריו 
ממוזער|שו"ת נר מערבי לרבי יעקב אבן מלכא כתב פסקי דין רבים, שחלקם עוד נותרו בכתבי יד, וחלקם הודפסו בקובץ תשובות שו"ת נר מערבי חלק א' (ירושלים ה'תרצ"ה) שנאסף ונערך על ידי רבי יעקב כלפון, והודפס על ידי נכדיו. המאופיין בפסקי הדין של דייני העיר תטואן. פסקי דין נוספים מובאים בשו"ת של חכמי מרוקו מתקופתו. כמו כן, כתב הגהות על השולחן ערוך, בהם הוא מביא ציטוטים מפסקים של רבני מרוקו הקדומים לו, כדוגמת רבי יעקב הלוי.ראו: כ"י ייווא, המכון למחקר יהודי, ניו יורק, ניו יורק, ארצות הברית Ms. 370 עמ' 2 (עימוד דגיטאלי).

 ראו גם 
רבי יהודה בן עטר
רבי יעקב אבן צור
רבי יעקב חיים בן נאים
רבי יעקב כלפון
תטואן

בן
קטגוריה:דיינים

 הערות שוליים 

קטגוריה:תטואן: רבנים